b'\n_START_ARTICLE_\nDudley Pound\n_START_SECTION_\n\xc5\xbdivljenjepis\n_START_PARAGRAPH_\nLeta 1891 je kot kadet vstopil v vojno mornarico in pri\xc4\x8del hitro napredovati; leta 1916 je tako \xc5\xbee bil kapitan bojne ladje HMS Colossus.; z njo je med bitko pri Jutlandu potopil dve nem\xc5\xa1ki kri\xc5\xbearki, odbil napad dveh ru\xc5\xa1ilcev in se izognil petim torpedom._NEWLINE_Po vojni je leta 1922 postal direktor oddelka za na\xc4\x8drtovanje admiralitete. V poznih 20. letih 20. stoletja je bil na\xc4\x8delnik \xc5\xa1taba Sredozemske fronte, nato pa je leta 1929 postal drugi morski lord in na\xc4\x8delnik pomorskega osebja; leta 1935 se je vrnil na polo\xc5\xbeaj na\xc4\x8delnika \xc5\xa1taba Sredozemske flote, kjer je ostal do leta 1936, ko je postal poveljnik Sredozemske flote._NEWLINE_31. julija 1939 je bil imenovan za prvega morskega lorda; polo\xc5\xbeaj je sprejel kljub temu, da je imel mo\xc5\xbeganski tumor in degeneracijo kolka. Jemal je \xc5\xa1tevilna zdravila, zaradi katerih je veliko sestankov prespal._NEWLINE_Njegov najve\xc4\x8dji dose\xc5\xbeek je bila uspe\xc5\xa1na vojna proti nem\xc5\xa1kim podmornicam na Atlantiku, pri \xc4\x8demer so ga najbolj kritizirali za ukaz o razpr\xc5\xa1itvi arkti\xc4\x8dnega konvoja PQ-17. Potem ko je pre\xc5\xbeivel dva infarkta, se je 5. oktobra 1943 odpovedal polo\xc5\xbeaju. Umrl je 21. oktobra istega leta.'